《晚秋陪崔阁老、张秘监阁老、苗…斐然酬和有愧芜音》
唐代·权德舆

方驾游何许，仙源去似归。萦回留胜赏，萧洒出尘机。

泛菊贤人至，烧丹姹女飞。步虚清晓籁，隐几吸晨晖。

竹径琅玕合，芝田沆瀣晞。银钩三洞字，瑶笥六铢衣。

丽句翻红药，佳期限紫微。徒然一相望，郢曲和应稀。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。